projecte-aina/catalan_government_crawling huggingface dataset:
Dimarts 9 de juliol, un grup d'alumnes de la Mississipi State University (EUA) va assistir a una jornada d'apropament a la llengua i cultura catalanes al CCLBlanquerna.
Al llarg de la sessió, conduïda per Xavier Basora, coordinador de les Aules de Català, els alumnes van poder descobrir els orígens de la llengua catalana i com ha evolucionat al llarg dels segles.
Tot seguit, van fer-ne un tast amb la classe Zero i van poder practicar algunes de les expressions més quotidianes.
En la segona part, es van apropar al panorama literari amb una breu pinzellada al llarg de la història de la literatura catalana i, per acabar, van endinsar-se en algunes de les tradicions del calendari popular català: els castells, les festes majors i el seguici popular o la festa de fer cagar el tió, entre d'altres.
La jornada es va tancar amb una visita a l'exposició que, fins al setembre, es pot veure al CCLBlanquerna: Azorín y Cataluña.
El 1993 s'iniciaven les classes de llengua catalana a Madrid per part de la delegació del Govern de la Generalitat.
Més de 8.000 alumnes han passat per les Aules de Català al llarg d'aquests 25 anys de la mà d'un seguit de professores i professors que han compartit i transmès el seus coneixements de la nostra llengua i cultura.
Durant el curs 2018-2019, entre el curs anual i el curs d'estiu, han passat 443 alumnes per les instal·lacions del Centre Cultural-Llibreria Blanquerna.
I en el transcurs de tots aquests mesos han estat diverses les activitats que hem dut a terme per complementar les sessions més teòriques de l'aula:
Des de les Aules de Català de la delegació del Govern, i des de Madrid, continuem difonent la nostra llengua i cultura perquè, d'aquesta manera, arribi a més gent d'arreu del món, tal com hem fet en els darrers 25 anys.
Una de les activitats que més ressò té del CCLBlanquerna és el Club de Lectura.
Una proposta dirigida al públic de Madrid interessat en el coneixement de la llengua i la literatura catalanes, però obert també a la literatura castellana, com s'ha fet en anteriors edicions.
Tanmateix, la proposta d'enguany, que serà entre els mesos de març i juny, només inclou la lectura d'autores catalanes amb l'objectiu principal de compartir i gaudir de la lectura, en aquest cas, de literatura catalana.
Les cinc autores escollides per endinsar-nos en les seves propostes són:
L'activitat és totalment gratuïta (només cal que et compris el llibre i te'l llegeixis abans de començar el Club) i es du a terme a la zona de la llibreria, amb un total d'uns 10-12 participants, per la qual cosa les places són limitades.
Cada llibre consta de 4 sessions d'1 hora i es faran els dimecres a les 18.30h a la llibreria Blanquerna.
Recorda, comencem dimecres 4 de març a les 18.30h amb La filla estrangera!!!
Si en vols més informació o apuntar-t'hi, envia un correu electrònic amb el teu nom complet i telèfon de contacte a: [EMAIL]
La Llibreria Blanquerna és la llibreria catalana de Madrid, especialitzada en llibre català de qualitat.
Ficció, pensament i assaig, poesia, llibre infantil, còmic, llibre d'artista, llibre de regal i fotollibre són els gèneres centrals.
És la llibreria acreditada de la Generalitat de Catalunya per a la venda de les seves publicacions.
També és una llibreria de referència per als estudiants de llengua catalana.
I també comercialitza revistes, DVD, jocs i música.
Aquest caràcter, juntament amb la seva cèntrica ubicació, fa que sigui ben coneguda pel públic general de la capital, al qual va dirigida.
A la llibreria hi trobareu més de 12.000 títols.
I està a punt de tenir mascota pròpia: un peix anomenat Blanqui que acompanya els infants a les activitats dels dissabtes.
Modificació de la disposició i la distribució de l'espai de les Aules de Català.
Renovació de l'aire i ventilació de l'espai de les Aules de Català diàriament.
Neteja i desinfecció de les taules i seients després de cada classe.
Acompliment d'un estricte protocol per a la seguretat de tothom.
Manteniment de la distància d'1,5 metres entre persones.
Ús de la mascareta per part d'alumnes i professors.
Ús de gel hidroalcohòlic abans d'entrar i sortir de l'aula.
Utilització preferent de les escales.
No es permetrà l'intercanvi del material de treball entre els alumnes (llibres, llapis, etc.).
Aquest cicle abordarà una qüestió que, mirada amb calma i precisió, travessa amb major o menor intensitat la vida de gairebé tothom: les drogues.
De fet, ens resultaria difícil de trobar una vida contemporània que no utilitzi substàncies múltiples i variades per alterar en direccions molt diverses el règim de percepció i atenció, o l'estat d'ànim.
Ara bé, les drogues són un dels tabús de la nostra societat més recobert de representacions estereotipades i prejudicis hipòcrites.
A més d'aquesta aproximació de caire sociològic, plantegem també una segona aproximació més estrictament filosòfica que ens permetrà de completar l'objectiu de les jornades.
En definitiva, aquest cicle abordarà la qüestió de les drogues a través d'aquests dos eixos principalment, convidant veus que gosin trencar el tabú de les drogues des de vessants filosòfiques, sociològiques, governamentals, econòmiques, psicològiques i espirituals.
Dilluns 19 de febrer a les 19.00h
Dilluns 26 de febrer a les 19.00h
Divendres 9 de març a les 19.00h
Divendres 16 de març a les 19.00h
Durant quatre sessions es debatrà sobre la situació actual de la professió, els seus reptes, com ha canviat amb els anys i les noves tecnologies, en quina mesura els mitjans generen opinió i influeixen dins d'una societat canviant, on es troben les línies vermelles que no s'han de creuar...
També es reflexionarà sobre la discriminació i els reptes de les dones en aquest àmbit, el tractament de la cultura en els mitjans i les condicions de treball dels reporters en països en guerra.
Dimarts 20 de març a les 19.00h
Dimarts 24 d'abril a les 19.00h
Dilluns 21 de maig a les 19.00h
Tres noves veus femenines, cadascuna representant d'un gènere musical: jazz, flamenc i country, engalanen la nova primavera musical catalana en un marc de concerts matinals a l'aire lliure als Jardins de l'edifici Zúrich –seu del CCLBlanquerna– a Madrid.
Les veus de Joana Serrat, Paula Domínguez i Mariola Membrives creen un espai musical on tots els cors bateguen alhora.
Accés gratuït fins completar-ne l'aforament.
Diumenge 15 d'abril a les 13.00h als Jardins de l'Edifici Zurich (C/ Alcalá 44, entrada pel carrer Marqués de Casa Riera)
Diumenge 22 d'abril a les 13.00h als Jardins de l'Edifici Zurich (C/ Alcalá, 44, entrada pel carrer Marqués de Casa Riera)
Vivim una època d'incerteses davant un conjunt de canvis socials i polítics que encara no sabem com pensar, potser ni tan sols com anomenar.
L'impacte de la crisi financera internacional, l'erosió de les bases socials de les democràcies europees, la crisi dels refugiats i la seva gestió o els efectes de les noves tecnologies de la comunicació sobre la difusió i el tractament de la (des)informació han donat lloc a un procés de polarització política i una profunda crisi de representació i legitimació.
Dimecres, 23 de maig a les 19.00h
Divendres 25 de maig a les 19.00h
Tal vegada un dels aspectes més sorprenents de la historia espanyola és la dificultat d'articular un procés institucional que a més de sòlit fos capaç d'acollir el conjunt de la diversitat social de l'Estat.
Per alguna raó o altra les ruptures constitucionals –sovint traumàtiques- sempre han tingut més fortalesa que les continuïtats i la història dels segles XIX i XX ha esdevingut un procés d'intents d'institucionalització mai reeixits del tot.
En 4 sessions s'analitzaran per part de diversos especialistes quatre moments molt significatius de la història d'Espanya intentant desxifrar que ha impedit que consumessin les continuïtats constitucionals desitjables en un marc d'acceptació, inclusió i acomodació de tota la ciutadania.
Els 4 moments triats son: les Corts de Cadis, la crisi del 98 després de la pèrdua de les colònies llatinoamericanes, la Segona República i la Constitució del 78.
Dijous 26 d'abril de 2018 a les 19h
Dimecres 16 de maig de 2018 a les 19.00h
Tot just tornàvem de gaudir dels de casa, del tortell de reis i començàvem a fixar les línies de la celebració més massiva del Centre Cultural-Llibreria Blanquerna: la trobada amb tots aquells que cada any veniu a la llibreria a triar entre un mar de llibres el regal per a la persona estimada, gran o petita, tant se val.
Però començaven a guaitar els primers dies de març i la cosa s'embolicava.
Un visitant inesperat va treure el cap i sembla que li costa marxar.
Com en la imatge que hem volgut transmetre per a aquest Sant Jordi, el llibre és una casa per estar-s'hi, per viure les mil i una històries que ens conten, per riure, per plorar i per sentir, al capdavall.
I entre els fulls i les parets, les lletres llegides i les paraules sentides, estimeu-vos i aquest Sant Jordi regaleu-vos a cada alè una rosa, que de ben segur retrobarem ben aviat quan ens puguem abraçar novament entre les lleixes de Blanquerna o els carrers de la ciutat.
I recordeu que aquest Sant Jordi la Llibreria Blanquerna ofereix la possibilitat de reservar llibres que podreu recollir tan bon punt reprenem l'activitat de cara al públic.
Les comandes fetes aquesta setmana, com és habitual, tindran el 10% de descompte.
Podeu efectuar les reserves a través de l'e-mail [EMAIL] o del telèfon 915241890.
A causa de la particularitat d'aquest curs, des de la Delegació del Govern a Madrid i del Centre Cultural-Llibreria Blanquerna, us informem que les classes de les Aules de Català que impartim en línia i que havien d'acabar la setmana del 25 de maig, s'allargaran fins al dia 15 de juny.
Oferint aquestes sessions addicionals, volem agrair i reconèixer l'esforç, la implicació i l'interès de l'alumnat i el professorat per seguir amb l'aprenentatge i l'ensenyament del català.
El Centre Cultural Blanquerna va obrir les seves portes a Madrid, l'any 1993.
Des dels inicis, la seva missió s'ha centrat en la difusió de la cultura catalana a la capital de l'Estat.
Els seus programes han facilitat el coneixement de la realitat històrica i cultural de Catalunya, en un marc de diàleg, entesa i reconeixement amb altres llengües i cultures d'Espanya, a les quals l'espai del Centre ha acollit.
El 2016, la seva denominació ha passat a ser Centre Cultural-Llibreria Blanquerna (CCLB).
La nova marca vol emfatitzar l'encaix i interrelació de les parts del binomi (centre i llibreria) en l'acció del Govern de la Generalitat a Madrid, respecte de la realitat cultural de Catalunya.
Simultàniament, les funcions del CCLB ha evolucionat d'"espai de representació" a "interfície" (en el sentit d'espai físic de trànsit i intercanvi) on es debaten i s'expressen i analitzen les millors idees de Catalunya en els àmbits cultural, social, polític i econòmic, contrastant-les amb les de Madrid i altres territoris, en clau de present i, sobretot, de futur.
El CCLB compta amb tres espais: el polivalent on tenen lloc els diàlegs, conferències i seminaris; la llibreria, on es fan clubs de lectura i que comparteix presentacions de llibres exposicions amb el de caràcter polivalent i les aules de formació, ubicades en un tercer espai.
L'activitat del CCLB va dirigida al públic de Madrid interessat en la cultura, la societat i el coneixement.
Per això la majoria de les activitats són en castellà mentre que en les de caràcter infantil, predomina el català.
A més de les activitats que el CCLB programa directament, l'espai polivalent i la llibreria també acullen propostes d'altres entitats i organitzacions.
I per a actes privats, lloga els espais.
La missió de Centre Cultural-Llibreria Blanquerna és la difusió de la cultura catalana a Madrid
Sol·liciteu el carnet per gaudir d'avantatges com invitacions a inauguracions i actes o obsequis d'entrades per a arts escèniques i concerts de grups catalans a Madrid.
El CCL Blanquerna ofereix els diferents espais de què disposa a entitats i empreses.
* Taxes pendents de publicació al DOGC
La Delegació del Govern a Madrid ofereix els següents serveis.
La Delegació disposa del servei de registre de documents dirigits a les adminitracions públiques, per a ciutadans i empreses.
Els requisits per a la correcta formalització en el registre són:
El CCL Blanquerna ofereix els diferents espais de què disposa a entitats i empreses.
* Taxes pendents de publicació al DOGC
Aquest desplegable ofereix una sèrie de dades bàsiques de Catalunya, comparades amb les d'Espanya i la Unió Europea, dels temes següents: població, educació, salut, treball, condicions de vida, macromagnituds, inversió i comerç exterior, preus, recerca i tecnologia, agricultura, ramaderia i pesca, comerç, indústria i energia, transports, turisme, medi ambient i Catalunya dins l'Europa 2020.
El Premi Blanquerna és un guardó que atorga la Generalitat de Catalunya anualment a través de la Delegació del Govern a Madrid.
El guardó es lliura des del 1993 i té l'objectiu de reconèixer la tasca d'aquelles persones o entitats que s'han distingit per la seva contribució, en l'àmbit de la seva activitat, al desenvolupament, promoció, coneixement o projecció de Catalunya.
La presència de la Delegació del Govern de la Generalitat de Catalunya a Madrid ha evolucionant des de la seva implantació el mes d'octubre de 1983.
Sempre ha estat adscrita al Departament de la Presidència.
En l'actualitat, la Delegació té per objecte la representació institucional del Govern de la Generalitat a la capital de l'Estat, i la difusió i promoció de la realitat catalana.
Ubicada anteriorment al carrer Montalbán, des de mitjans de 2006 la seu es troba al carrer Alcalá, 44, a la 4a planta, edifici on també hi ha el Centre Cultural-Llibreria Blanquerna.
El madrileny carrer d'Alcalá és l'eix cultural de la ciutat, on es troben ubicades entitats tan emblemàtiques com són el Círculo de Bellas Artes, la Real Academia de Bellas Artes de San Fernando i molt a la vora del Museu del Prado, Museu Reina Sofia, la Fundació la Caixa y la Fundació Thyssen.
Al capdavant de la Delegació del Govern de la Generalitat a Madrid hi ha un Delegat, al qual li corresponen les funcions de representació, informació i règim interior.
Ho va dir ell mateix en una entrevista: el bon disseny ha de ser clàssic, modern, jazz i tropical.
És a dir, ha de partir de l'estudi dels grans mestres; ha de connectar amb l'esperit del seu temps; ha d'introduir la espontaneïtat i la improvisació; i ha de ser càlid, arravatat i lluminós.
Aquesta exposició proposa un recorregut per la trajectòria d'America Sanchez a partir dels fons de l'Arxiu Lafuente de Santander.
Una part segueix un fil cronològic: els primers treballs a l'Argentina, l'arribada a Barcelona, la contracultura i el boom del disseny, fins als Jocs Olímpics de 1992.
En l'altra part, entrem a la cuina del dissenyador, n'examinem les estratègies gràfiques, l'amplitud dels seus interessos artístics i la passió col·leccionista.
Va arribar a Barcelona el 1965 i des de llavors és una referència del disseny gràfic a Catalunya i Espanya.
America Sanchez domina els signes gràfics de manera manual i mental, simultàniament.
De tota la vida, la seva creativitat es manifesta en dibuixos, fotografies i collages.
Al mateix temps, proper als artistes conceptuals que li són contemporanis, explora les relacions de significat entre objectes i imatges.
«Els autèntics dissenyadors no imposen el seu estil als encàrrecs en què treballen sinó que, davant de cada proposta, troben la solució ideal sense deixar-hi marcada l'empremta pròpia.
Delegació del Govern de la Generalitat de Catalunya a Madrid
Disseny gràfic i direcció del muntatge
Recordar avui Miguel Núñez, 10 anys després de la seva mort, és pensar en un home que va lluitar per transformar la societat des de la seva militància política i "aconseguir un món en el qual per a tothom hi hagi pa i roses".
Va ser la utopia que sempre el va animar i, per tant, el va portar a patir tortura, clandestinitat i llargs anys de presó durant el franquisme.
Va ser jutjat en quatre consells de guerra i condemnat a 55 anys, per rebel·lió militar, dels quals va complir 15.
Va néixer el 12 d'agost de 1920 a Madrid, al barri de Lavapiés, i Vázquez Montalbán va dir d'ell, en la presentació de les seves memòries, que va ser un "jove madrileny divertidíssim que va venir al món per lligar i que va haver de lluitar, sempre lluitar" i a qui va considerar "un dels reconstructors de la raó democràtica al llarg de quaranta anys de dictadura".
Dirigent del Partit Socialista Unificat de Catalunya (PSUC) i fundador d'ACSUR Las SEGOVIAS i AMESDE.
Inauguració: 21.05.19 a les 19.00h
Un itinerari que comprèn tres dècades d'exploració del paisatge, a partir de sèries emblemàtiques de guaixos i litografies, a més de quaderns i fotografies totalment inèdites.
Divendres 1 de març, tindrà lloc al Centre Cultural-Llibreria Blanquerna, la inauguració de l'exposició Paisajes que se bifurcan, una sèrie de guaixos sobre paper Japó i litografies del pintor barceloní Joan Hernández Pijuan (1931-2005), un dels artistes més importants i guardonats de la seva generació.
És una mostra organitzada i produïda íntegrament per la delegació del Govern de la Generalitat de Catalunya a Madrid mitjançant el CCLBlanquerna, amb el comissariat de Valentín Roma, historiador de l'art i escriptor, així com la col·laboració de la família Hernández Maluquer.
El paisatge és un dels vèrtexs creatius d'Hernández Pijuan, un tema que ocupà bona part dels seus trenta anys de pràctica pictòrica i ara constitueix el fonament de l'exposició que es presenta al CCLBlanquerna.
Paisajes que se bifurcan ensenya dues línies d'aproximació plàstica al paisatge: mitjançant el color i a través del dibuix.
Ambdues bifurcacions queden reflectides en aquesta exposició que reuneix trenta cinc guaixos sobre paper Japó de la sèrie Granada (2004) i set litografies titulades Proyectos para un paisaje (1976).
Paisajes que se bifurcan s'acompanya d'un material inèdit que s'exhibeix per primera vegada: una selecció dels diaris personals del pintor i fotografies.
Tres quaderns conformen l'àmbit més íntim i personal d'Hernández Pijuan, amb les seves anotacions, esbossos, idees i pensaments.
Al costat d'aquest material s'exposen diverses fotografies preses per Hernández Pijuan, que mostren una faceta del seu quefer menys coneguda, però igualment important.
Valentín Roma (Ripollet, 1970), és escriptor, docent i doctor en Història de l'Art i Filosofia per la Universitat de Southampton.
Entre 2013 y 2015, va ser conservador en cap del MACBA y actualment dirigeix La Virreina Centre de la Imatge.
Dimecres 24 d'abril a les 19.30 h:
Joan Brossa (Barcelona, 1919-1998) i Guillem Viladot (Agramunt, 1922-Barcelona, 1999) són dos dels màxims exponents de la literatura i de la poesia experimental catalana de la segona meitat del segle XX.
Heterodoxos i transgressors, són autors d'una obra àmplia i diversa que obre la poesia a altres disciplines i que uneix i amplia la relació de la poesia amb les arts visuals.
Van exposar junts, per primera vegada, a la cèlebre mostra Poesia concreta.
Viladot, autor de Poema de l'home (1973), a amb Iglésias del Marquet, va crear a Agramunt el projecte editorial singular i insòlit de Lo Pardal, de llibres de poesia visual, on Brossa també va publicar el seu llibre Maneres (1976).
Pioners de la poesia visual i objectual a Catalunya i Espanya, la seva obra és un referent ineludible de la poesia experimental europea més radical.
A partir de la mirada crítica, lírica i lúdica de Brossa i Viladot amb el llenguatge, la imatge, els objectes i els signes de l'alfabet, aquesta exposició –reprenent el títol d'un llibre de Brossa, Alfabet desbaratat (1998)– presenta una selecció d'alguns dels poemes visuals, objectes i llibres més destacats dels dos creadors.
Precursor del fotoperiodisme modern al nostre país, Agustí Centelles (1909–1985) és una de les figures més rellevants de la història de la fotografia a Catalunya.
El seu treball com a reporter gràfic ha estat àmpliament reconegut, no només pel seu valor històric, sinó també pel seu caràcter avançat, compromès i profundament emotiu.
Aquesta exposició, que té com a eix central setanta fotografies, provinents del Centro Documental de la Memoria Histórica de Salamanca.
Ministeri de Cultura i Esport, presenta una de les seves cròniques més antològiques: el reportatge sobre els efectes devastadors del bombardeig de Lleida del 2 de novembre de 1937.
La repercussió internacional d'algunes de les imatges evidencia la cobertura mediàtica sense precedents que va rebre el conflicte bèl·lic, en un context en què la imatge fotogràfica es debatia entre la informació i la propaganda.
Vuitanta anys després, aquestes mateixes fotografies perviuen en la memòria col·lectiva com a icones de la Guerra Civil i símbols universals del dolor i del sofriment humà.
Inauguració: 4.10.2018 a les 19.00h
Prorrogada fins al 5 de gener de 2019
En Barrabí, un dimoni infernal i en Pitu, el nen del poble, acaben amics i aliats, enfrontats als dos dolents d'aquests divertits Pastorets, en Pere Boteres que ve dels abismes, i en Serret, el pinta i espavilat prestador, que viu a la terra.
Quines barrabassades i embolics els hi prepararan?
Segur que us en fareu un fart de riure quan les veieu...
Vet aquí que ens trobarem dos pobles separats per la gran Muntanya del Pentagrama i també en Pere Musiquet, un petit músic molt encuriosit i la Guita Rita, una jove guitarra que vol fugir del silenci.
Així comença el conte d' El pa í s de la m úsica, on descobrirem com va néixer la música.
Ah! i també podem gravar la vostra pròpia cançó!
Quan ve el temps de collir castanyes, la castanyera, la castanyera...
Les fulles dels arbres comencen a volar i a caure i arribaran a les portes de casa nostra, amb un munt de fulles plenes d'històries, contes i cançons.
Què us sembla si escoltem i cantem alguns contes com el de la Maria Castanya, la castanyera o Les monedes del Follet i també el conte La potinga verda?
Dissabte, 24 d'octubre de 2020, a les 12.30 h
Després d'un tifó en una illa filipina, el mico Filós i la tortuga Ballaruga volen replantar una palmera per tenir dàtils.
La tortuga, però, no sap enfilar-se pel tronc i agafar els fruits, i el mico decideix ajudar-la i compartir els seus plàtans...
Voleu saber com s'ho van fer aconseguir tenir els dàtils?
A Catalunya, cada any la Direcció General de Política Lingüística de la Generalitat de Catalunya convoca les proves per obtenir els certificats de llengua catalana, els quals permeten acreditar el grau de coneixement del català a efectes d'aprenentatge de la llengua, laborals (tant a l'administració pública com al món socioeconòmic), acadèmics o per interès personal.
Es poden fer les proves per obtenir els certificats següents:
En el context actual d'emergència sanitària, econòmica i social, la tasca que es realitza des dels equipaments i serveis juvenils és molt important, ja que, des de la proximitat, s'ofereixen respostes a les diverses necessitats dels i les joves, un dels col·lectius més afectats per aquesta crisi.
L'activitat en serveis i equipaments juvenils cal fer-la garantint unes mesures de seguretat adequades tant pels usuaris, com pels professionals que hi treballen.
Per això, en aquest document hi ha un recull de les normatives sobre les mesures de protecció i organització associades a la situació de pandèmia generalitzada per la COVID-19 i un llistat de preguntes que els ens locals del territori han fet arribar a Joventut sobre com adaptar la tasca que es realitza en aquests serveis i equipaments.
El portal de la Direcció General de Joventut adreçat a les persones joves
Protocols, guies, recursos i materials pedagògics
Plans de desconfinament sectorials amb les mesures previstes per a les diferents fases del desconfinament i per a cadascun dels seus àmbits d'acció
FORMACIÓ PRESENCIAL I EN LÍNIA DE LA DIRECCIÓ GENERAL DE JOVENTUT
L'espai d'aprenentatge en línia per a professionals de joventut
Espai impulsat per CRÍTIC per conèixer la realitat social de la gent jove a Catalunya
Oficines joves i punts d'informació juvenil